Cum arată bugetele ministerelor:

- bugetul Ministerului Muncii pentru 2015 este de 36,71 miliarde de lei (29,69 miliarde de lei alocate inţial în 2014 şi 28,89 miliarde de lei după trei rectificări)

- Ministerul Dezvoltării are la dispoziţie 5 miliarde de lei (4,8 miliarde de lei alocat, 4,55 miliarde de lei după rectificări)

- Ministerul Finanţelor are un buget de 3,46 miliarde de lei (3 miliarde de lei alocat iniţial pentru 2014 şi 2,92 miliarde de lei după rectificări)

- Ministerul Agriculturii primeşte 23,59 miliarde de lei (19,4 miliarde de lei alocate pentru 2014, 18,57 miliarde de lei după rectificări)

- Ministerul Mediului are un plafon de cheltuieli pentru anul viitor de 2,82 miliarde de lei (2,68 miliarde pentru 2014, 2,54 miliarde lei după rectificări).

- Ministerul Fondurilor Europene va avea un buget de 1,76 miliarde lei, mult peste nivelul de 166,37 milioane lei alocat pentru 2014.

- Ministerul Transporturilor va beneficia de 8,66 miliarde de lei (6,46 miliarde de lei, respectiv 6,82 miliarde de lei în 2014)

- Ministerul Economiei are un buget de 1,53 miliarde de lei (1,07 miliarde de lei alocat pe 2014, respectiv 1,32 miliarde de lei după rectificări în 2014)

- bugetul Ministerului Sănătăţii scade la 6,73 miliarde de lei (7,97 miliarde de lei, respectiv 7,94 miliarde lei după rectificări în 2014)

- bugetul Ministerului de Interne scade la 8,81 miliarde de lei (8,39 miliarde lei şi 9,88 miliarde de lei după rectificări).

- La Secretariatul General al Guvernului noul plafon este de 6,96 miliarde de lei (7,2 miliarde de lei şi 5,96 miliarde de lei în 2014).

- Ministerul Justiţiei va avea un buget de 2,72 miliarde de lei (2,56 miliarde de lei şi 3,1 miliarde de lei în 2014)

- Ministerul Apărării are alocată suma de 7,36 miliarde de lei (6,8 miliarde de lei iniţial, 7,09 miliarde de lei după rectificări în 2014)

- Ministerul Educaţiei poate cheltui anul viitor cel mult 8,95 miliarde de lei (8,56 miliarde de lei şi 8,8 miliarde de lei în 2014).

- Pentru Ministerul de Externe bugetul a fost fixat la 681,5 milioane lei, faţă de 673,27 milioane lei pe 2014 sau 791,8 milioane lei după rectificări.

- Ministerul Tineretului şi Sportului va putea cheltui până la 441,6 milioane lei (372,33 milioane lei alocat pe 2014, 383,53 milioane lei după rectificări)

- Ministerul Culturii va putea cheltui 537,16 milioane lei (562,58 milioane lei alocat pe 2014, 584,81 milioane lei după rectificări).

Pentru Ministerul Public suma pe 2015 este de 709,28 milioane lei (690,7 milioane lei alocat pe 2014, 908,95 milioane lei după rectificări).

Bugetul Administraţiei Prezidenţiale va fi de 22,14 milioane lei, faţă de 25,53 milioane lei alocat pentru 2014 şi suma totală de 23 milioane lei rămasă pe acest an după trei rectificări bugetare.

La Senat plafonul de cheltuieli pentru anul în curs a fost stabilită la 104,7 milioane lei, peste cea de 101,62 milioane lei alocatăă pe 2014 şi cea de 104,17 milioane lei după trei rectificări.

În ceea ce priveşte însă Camera Deputaţilor, bugetul este de 241,7 milioane lei, sub cel de 252,18 milioane lei alocat pe 2014 sau cel rezultat după rectificări, de 242,75 milioane lei.

Serviciul Român de Informaţii va avea 1,39 miliarde lei (1,1 miliarde lei 2014, 1,19 miliarde lei după rectificări, Serviciul de Informaţii Externe 225,38 milioane (195,66 milioane lei alocat pe 2014, 225,21 milioane lei după rectificări), în timp ce Serviciul de Protecţie şi Pază primeşte 148,79 milioane lei (131,74 milioane lei alocat pe 2014, 154,04 milioane lei după rectificări). Bugetul Serviciului de Telecomunicaţii Speciale însumează 246 milioane lei, faţă de 248,43 milioane lei alocarea pe 2014 şi 259,15 milioane lei după rectificări.

Înalta Curte de Casaţie şi Justiţie va putea cheltui 65,5 milioane lei (66,23 miioane lei alocat pe 2014, 85,48 milioane lei după rectificări), iar Curtea Constituţională 12,45 milioane lei (14,69 milioane lei alocat pe 2014, 16,1 milioane lei după rectificări).

Pentru Consiliul Legislativ suma totală este de 5 milioane lei (5,52 milioane lei alocat pe 2014, 5,46 milioane lei după rectificări), pentru Curtea de Conturi 203,5 milioane lei (194,86 milioane lei alocat pe 2014, 219,95 milioane lei după rectificări), Consiliul Concurenţei 39,2 milioane lei (64,91 milioane lei alocat pe 2014, 61,81 milioane lei după rectificări), Avocatul Poporului 7,7 milioane lei (5,92 milioane lei alocat pe 2014, 6,06 milioane lei după rectificări).

La CNSAS noul buget este de 11,7 milioane lei (12,76 milioane lei alocat pe 2014, 12,52 milioane lei după rectificări), la CNA de 8,05 milioane lei (8,68 milioane lei alocat pe 2014, 8,52 milioane lei după rectificări), la Agenţia Naţională de Integritate 37,8 milioane lei (19,44 milioane lei alocat pe 2014, 19,33 milioane lei după rectificări), iar la Academia Română de 397 milioane lei (362,23 milioane lei alocat pe 2014, 400,3 milioane lei după rectificări).

Radioul Public a bugetat 192,94 milioane lei (188,78 milioane lei alocat pe 2014, 207,63 milioane lei după rectificări), iar TVR 180 milioane lei (179,96 milioane lei alocat pe 2014, 191,54 milioane lei după rectificări).

În ceea ce priveşte Autoritatea Naţională pentru Restituirea Proprietăţilor, bugetul însumează 10,89 milioane lei (faţă de 263,42 milioane lei alocat pe 2014).

Veniturile bugetului general consolidat sunt estimate la 226,36 miliarde de lei (31,9% din PIB), în timp ce cheltuielile sunt proiectate la 239,36 miliarde lei (33,7% din PIB), rezultând astfel un deficit bugetar de 1,8% din PIB.

Bugetul a fost construit pe o creştere economică de 2,5%, un Produs Intern Brut estimat la 709,68 miliarde de lei şi o inflaţie anuală de 2,2%.